《立春日乾祐县送梅花》
宋代·刘敞

终南全近蜀，春日得新梅。始信秦风是，非关越使来。

雪霙明自照，云叶薄谁裁。香重浮山露，肤清避俗埃。

众芳知远矣，独秀亦悠哉。剪綵何胜妒，严妆莫自猜。

差池鼎鼐味，旷绝栋梁材。把酒千山外，那令寂寞开。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。